Драги седмаци ,за ову недељу шаљем вам само подсећање на перспективу коју смо већ учили...Следеће недеље идемо на нове задатке.

 Уколико неки ученици желе више да раде и да им ја помажем као да имате часове секције или изборне наставе,слободно се јавите.Можемо и путем интернета вежбати за уметничке школе.

Поздрав и свако добро.

Perspektiva

[Umetnost](https://www.wikiwand.com/sh/Umetnost) [Pojam](https://www.wikiwand.com/sh/Pojam) [Književnost](https://www.wikiwand.com/sh/Knji%C5%BEevnost)

Iz Wikipedije, slobodne enciklopedije

**Perspektiva** potiče od [latinske](https://www.wikiwand.com/sh/Latinski_jezik) reči *prospicere* što znači videti ili razabrati. Perspektiva je gledište, način gledanja, način razmatranja, shvatanje. Isti [pojam](https://www.wikiwand.com/sh/Pojam) može se tumačiti na više načina, zavisno od perspektive. Perspektiva u [optici](https://www.wikiwand.com/sh/Optika) označava pojavu prividnog smanjenja likova i predmeta srazmerno njihovoj udaljenosti od gledaoca.

Pojam perspektiva se koristi u mnoge svrhe, i u mnogim umetničkim i naučnim disciplinama. Najčešće se koristi u likovnoj [umetnosti](https://www.wikiwand.com/sh/Umetnost), [filmskoj industriji](https://www.wikiwand.com/sh/Filmska_industrija), [književnosti](https://www.wikiwand.com/sh/Knji%C5%BEevnost), [filozofiji](https://www.wikiwand.com/sh/Filozofija), [retorici](https://www.wikiwand.com/sh/Retorika) i dr.

## Vrste perspektiva



* 

Izometrijsko predstavljanje

* 

Kosa projekcija „Vojna perspektiva“

* 

Kosa projekcija „Kabinetska perspektiva“

* 

Centralna perspektiva sa jednim nedogledom

U likovnoj umetnosti perspektiva označava način prikazivanja volumena i prostora na površini slike, stvaranje prikaza dubine prostora. Postoje više načina prikazivanja perspektiva kroz istoriju:

### Vertikalna perspektiva

*: Perspektiva prema važnosti*



[Drvorez](https://www.wikiwand.com/sh/Drvorez) [Albrehta Direra](https://www.wikiwand.com/sh/Albreht_Direr) koja pokazuje pravilno crtanje predmeta u linearnoj perspektivi

**Vertikalna (ikonografska) perspektiva** je način prikazivanja prostora po kojem se trodimenzionalni prostor prikazuje na dvodimenzionalnoj površini tako da se ono što je u stvarnosti drugo (iza prvog) slaže po visini, drugo iznad prvog, vertikalno, odnosno pod pravim uglom. Umesto nizanja planova preklapanjem u dubinu (kako i stoje u stvarnosti), prostorni planovi se nižu vertikalno jedan iznad drugog, tako da se nigde ne preklapaju. Vertikalna se perspektiva pojavljuje u starom [egipatskom](https://www.wikiwand.com/sh/Egipat) slikarstvu, na [asirskim](https://www.wikiwand.com/sh/Asirija) reljefima ili grčkim vazama iz arhajskog perioda, u evropskom [romaničkom](https://www.wikiwand.com/sh/Romanika) slikarstvu. Takva perspektiva je jedna od karakteristika dečjeg crteža. Svi oblici prikazani ovom perspektivom poštuju **zakon površine**, tako da su najširom stranom prikazani na površini, jer se tako najbolje opisuje njihov oblik. U prikazu pomoću vertikalne perspektive, lik koji je iznad drugog uvek je dalji u stvarnosti. Tako se egipatski reljefi čitaju odozdo nagore i to zdesna na levo, pa sleva nadesno ... (cik-cak) što je suprotno od načina na koji čitamo, recimo, strip. U romaničkom slikarstvu [11. veka](https://www.wikiwand.com/sh/11._vek) i [12. veka](https://www.wikiwand.com/sh/12._vek), iza površinski oslikanih likova i prizora pozadina je obično podeljena na više vodoravnih traka koje su različite boje i predstavljaju [pejzaž](https://www.wikiwand.com/sh/Pejza%C5%BE).

### Obrnuta perspektiva

*Inverzna perspektiva*

**Obrnuta perspektiva** je način prikazivanja volumena u kojemu se predmeti i likovi na slici ne smanjuju srazmerno sa udaljenošću, niti se uporedne crte približavaju – nego se, obratno, uporedne crte razmiču, a veličina predmeta, umesto da se smanjuje, povećava se prema dubini prostora. Ova perspektiva je svojstvena [gotičkom](https://www.wikiwand.com/sh/Gotika) slikarstvu [13. veka](https://www.wikiwand.com/sh/13._vek) i [14. veka](https://www.wikiwand.com/sh/14._vek).

### Linearna perspektiva

**Linearna (geometrijska ili pravilna) perspektiva** se zasniva na prirodnom zakonu da se udaljavanjem od posmatrača likovi srazmerno pravolinijski (linearno) smanjuju – i svi nestaju u jednoj istoj tački – **nedogledu** .

|  |  |  |
| --- | --- | --- |
| dva nedogledadva nedogleda  | tri nedogleda–ptičija perspektivatri nedogleda–ptičija perspektiva  | tri nedogleda–žablja perspektivatri nedogleda–žablja perspektiva  |

Takvu vrstu perspektive su oko [1420.](https://www.wikiwand.com/sh/1420.) prvi počeli koristiti [renesansni](https://www.wikiwand.com/sh/Renesansa) umetnici, tako da je linearna perspektiva postala "zaštitni znak" renesansne umetnosti [15.](https://www.wikiwand.com/sh/15._vek) i [16. veka](https://www.wikiwand.com/sh/16._vek). Ova perspektiva se naziva i **matematička i iluzionistička** jer stvara autentičan utisak trodimenzionalnosti prostora ([Mazačo](https://www.wikiwand.com/sh/Maza%C4%8Do%22%20%5Co%20%22) **"Sveto trojstvo"**, [Pjero dela Frančeska](https://www.wikiwand.com/sh/Pjero_dela_Fran%C4%8Deska) **"Bičevanje Hrista"** ...). Ova perspektiva se koristila i u skulpturi ([reljef](https://www.wikiwand.com/sh/Reljef%22%20%5Co%20%22Reljef)) i arhitekturi (*lažne niše*).

### Atmosferska perspektiva



Detalj slike **"Atinska škola"** od [Rafaela](https://www.wikiwand.com/sh/Rafael) gde su lukovi u linearnoj, ali i atmosferskoj perspektivi

*:* [*Vazdušna perspektiva*](https://www.wikiwand.com/sh/Vazdu%C5%A1na_perspektiva)

**Atmosferska (vazdušna) perspektiva**, kao i geometrijska, prirodna je pojava koja predstavlja promenu tonova i [boja](https://www.wikiwand.com/sh/Boja) usled udaljavanja oblika od posmatrača. Što su predmeti dalji, oni su bleđi, mekši i gube se s daljinom u plavetnilu; a što su bliži, to su oštriji i jačih su lokalnih boja. Atmosferska perspektiva jedna je od temeljnih karakteristika baroknog slikarstva [17.](https://www.wikiwand.com/sh/17._vek) i [18. veka](https://www.wikiwand.com/sh/18._vek), no smatra se da su počeli snažno razvijati slikari visoke renesanse – [Leonardo da Vinči](https://www.wikiwand.com/sh/Leonardo_da_Vin%C4%8Di) i [Rafael](https://www.wikiwand.com/sh/Rafael).



### Koloristička perspektiva

 

*: Perspektiva boja*

**Koloristička perspektiva** se zasniva na činjenici da nam se neke boje, u interakciji s drugim, čine prostorno "bližima", a neke "udaljenijima". To se temelji na vizuelnom iskustvu s atmosferskom perspektivom gde je plava boja uglavnom daljini, budući da ima vrlo nisku frekvenciju i da plavi zraci putuju najdalje, dok tople boje gube na intenzitetu proporcionalno udaljenosti od posmatrača. Umetnici [20. veka](https://www.wikiwand.com/sh/20._vek), prvenstveno [fovisti](https://www.wikiwand.com/sh/Fovizam), uzeli su to kao zakon prostornosti i prikazivali bliže oblike toplim bojama, a dalje hladnijim bojama.

### Poliperspektiva

U modernoj i savremenoj umetnosti karakteristično je korišćenje više perspektiva – **poliperspektiva** ([Pablo Pikaso](https://www.wikiwand.com/sh/Pablo_Pikaso), [Anri Matis](https://www.wikiwand.com/sh/Anri_Matis) itd.).

